Държавен вестник, бр. 100, 2025 г., стр. 9

БРОЙ  100	
Д Ъ Р Ж А В Е Н  В Е С Т Н И К 	
СТР.  9  
„Чл. 290в. (1) Съпругът/съпругата на ци­
вилен служител, командирован на длъжност 
в международна организация или в друга 
международна инициатива извън територията 
на страната, има право на неплатен отпуск 
по време на командировката на цивилния 
служител, когато работи в държавната или в 
общинската администрация в Република Бъл­
гария, в организации на бюджетна издръжка 
или в търговски дружества с над 50 на сто 
държавно или общинско участие, както и в 
търговски дружества със златна акция на 
държавата.
(2) Времето на ползване на неплатен отпуск 
от съпруга/съпругата по ал. 1 се признава за 
трудов или служебен стаж.
(3) Вноските за здравно осигуряване на 
съпруга/съпругата по ал. 1 за времето, през 
което са в неплатен отпуск, са за тяхна сметка.“
§ 68. В чл. 296, ал. 1, т. 1 думите „опре­
делената месечна заплата за длъжност по 
чл. 295, ал. 2 за всяка година трудов стаж“ 
се заменят с „основната месечна заплата по 
чл. 295, ал. 3 за всяка година придобит трудов 
стаж и професионален опит“.
§ 69. В чл. 297, ал. 1, изречение първо 
думите „чл. 296, ал. 1“ се заменят с „трудово 
правоотношение в Министерството на от­
браната, структурите на пряко подчинение 
на министъра на отбраната и Българската 
армия, за които не се прилагат Законът за 
държавния служител и чл. 107а от Кодекса на 
труда“ и след тях се поставя запетая.
§ 70. В чл. 328, ал. 1, т. 1 след думата 
„военнослужещите“ се поставя запетая и се 
добавя „курсантите, колежаните“.
§ 71. В допълнителните разпоредби се 
правят следните изменения и допълнения:
1. В § 1:
а) в т. 1в след думите „Държавна агенция 
„Разузнаване“ се поставя запетая и се добавя 
„Държавна агенция „Технически операции“;
б) точка 2 се изменя така:
„2. „Тежко материално положение“ е това 
материално положение, при което лице по 
чл. 226з и чл. 298а, ал. 1 не може или е за­
труднено да осигури основните си жизнени 
потребности и/или на членовете на неговото 
семейството, когато:
а) средноаритметичният месечен доход на 
всеки член на семейството за предходните 
6 месеца е по-нисък или равен на линията на 
бедност, определена с акт на Министерския 
съвет, или
б) са налице по-високи доходи от тези 
по буква „а“, но поради направени разходи 
във връзка с трайно увреждане или устано­
вена трайно намалена работоспособност на 
лицето или на член на неговото семейство 
или загуба на имущество по независещи от 
лицето причини, разполагаемият доход на 
член на семейството за предходните 6 месеца 
е по-нисък или равен на линията на бедност, 
определена с акт на Министерския съвет.“;
в) точка 5 се изменя така:
„5. „Оперативна готовност“ е подготве­
ността на формированията и структурите 
за изпълнение на плановете за операции на 
въоръжените сили.“;
г) създава се т. 8а:
„8а. „Загинали или претърпели телесна 
повреда курсанти или колежани при подготов­
ката им за изпълнение на военна служба, на 
службата в други министерства и ведомства 
като професия“ са случаи, при които смърт­
та или телесната повреда е настъпила при 
действия или бездействия, които образуват 
съдържанието на подготовката на курсантите 
или колежаните за изпълнение на военната 
служба, съответно на службата в други ми­
нистерства и ведомства като професия или 
конкретно поставена задача.“;
д) създава се т. 9а:
„9а. „Загинали или претърпели телесна 
повреда курсанти или колежани по повод на 
подготовката им за изпълнение на военната 
служба, на службата в други министерства и 
ведомства като професия“ са случаи, при които 
смъртта или телесната повреда са настъпили 
при действия или бездействия, които не са 
елемент от съдържанието на подготовката на 
курсантите или колежаните за изпълнение 
на военната служба, съответно на службата 
в други министерства и ведомства като про­
фесия, но я предхождат или следват по време 
и са в пряка причинна връзка с нея.“;
е) създават се т. 36, 37, 38, 39 и 40:
„36. „Домашен отпуск“ са случаи на от­
съствие на курсантите или колежаните от 
учебни занятия, различни от ваканция, които 
са регламентирани в наредбата на министъра 
на отбраната по чл. 135, ал. 2 и са свързани 
с отсъствие поради здравословни причини, 
установени от медицински органи, изпълнение 
на граждански, обществени и други техни 
задължения.
37. „Основна командна длъжност“ е ко­
мандир/началник/ръководител на взвод, 
рота, батарея, батальон, дивизион, ескадрила, 
полк, бригада, база или друга структура от 
Министерството на отбраната, структурите на 
пряко подчинение на министъра на отбраната 
и Българската армия, която е организационно 
и/или икономически обособена.
38. „Материално отговорна длъжност“ е 
длъжността, заемана от лица, които съхра­
няват, разходват или отчитат обществени 
парични или материални ценности.
39. „Войскови район“ е специална охраня­
ема територия с находящите се в нея сгради